આ ઓપરેશન પર ટીકાકારોનું કહેવું છે કે અમેરિકાના આ વ્યવહારની ચીન પર વધારે અને લાંબી અસર નહીં થાય, કારણ કે તેનું મહત્ત્વ પ્રતિકાત્મક જ છે, જ્યારે અમેરિકાની સેનાની દુનિયામાં અનેક ઠેકાણે હાજરી છે અને તે આવાં ઓપરેશન ચલાવતું જ રહે છે. અમેરિકાના સહયોગીઓના દાવા ધરાવતા વિસ્તારમાં પણ તેની હાજરી હોય જ છે, જોકે તેનો રાજનૈતિક ઉદ્દેશ સાથે કોઈ સીધો સંબંધ રહ્યો નથી. ૧૨ મેએ સેટેલાઈટ દ્વારા લેવામાં આવેલી તસવીરોમાં જણાઈ આવે છે કે ચીને જમીનથી હવામાં વાર કરવામાં સક્ષમ મિસાઈલ અને એન્ટિ શિપ ક્રૂઝ મિસાઈલ વુડી આઈલેન્ડમાં તહેનાત કરી છે.